lflage/wiki-talks huggingface dataset:
Keskustelu:Työ Terveys Turvallisuus

message: Mitenkähän tuon nimen nyt kirjoittaisi. Nykyinen artikkelin nimi "Työ terveys turvallisuus" näyttää kielenvastaiselta ja hassulta, ikään kuin olisi yhdys sana virheinen työterveysturvallisuus. Lehden kannessa toitotetaan suuraakkosin TYÖ TERVEYS TURVALLISUUS, josta ei saada osviittaa t-kirjainten suuruuteen. Lehden sivuilta löytyy Työ Terveys Turvallisuus. Helmet-kirjaston kokoelmissa on eri sivukirjastoissa Työ, terveys, turvallisuus ja Työ Terveys Turvallisuus. Fennicassa on Työ, terveys, turvallisuus. --Jmk (keskustelu) 24. elokuuta 2018 kello 14.37 (EEST)
replies: text: Kiitos kaikille keskustelijoille! Koska keskustelussa on kannatettu yhtä paljon muotoja Työ Terveys Turvallisuus (isot alkukirjaimet, ei pilkkuja) ja Työ, terveys, turvallisuus (pienet alkukirjaimet, pilkkuja), arvon niistä käyttöön ensimmäisen, koska se löytyi lehden omilta sivuilta. --Jmk (keskustelu) 27. elokuuta 2018 kello 14.46 (EEST)
thread_title: Nimen kirjoitusasu
Keskustelu:Hassan Zubier

message: Merkittävyysmalline on lisätty, mutta jostain syystä kukaan ei ole tullut perustelemaan mallineen laittamista. Kuitenkin, Hassan Zubierista on uutisoitu mediassa laajasti ja toistuvasti ja häntä on pidetty Turun iskun jälkeen jopa jonkinlaisena ”sankarina” Suomessa mikä todistaa henkilön merkityksen. Esimerkkejä nimityksen käytöstä otsikoissa: https://www.mtv.fi/uutiset/kotimaa/artikkeli/turun-terrori-iskun-sankari-hassan-zubier-yritti-huijata-korvauksia-todistusvaarennoksella-joutumassa-rikostutkintaan/7038810#gs.fsOgnX0 ja https://www.aamulehti.fi/uutiset/turun-terrori-iskun-sankari-hassan-zubier-ei-ole-ensihoitaja-myontaa-myos-valehdelleensa-rauhanturvapalveluksesta-201155493/. Zubierin saamia kunnianosoituksia, muuttoaikeita Suomeen ja pyörätuoliin joutumista on käsitelty ajan mittaan mediassa laajasti ja varsinkin viime aikoina  petossyytteet, rahankeräyskohu ja muu vastaava on ollut otsikoissa. Zubierin pelätään rikosten takia menettävän asemansa ”sankarina” suomalaisten keskuudessa, mikä lisää draamaa entisestään. Syytteiden käsittely on vielä kesken, joten niistä tullaan todennäiköisesti uutisoimaan tulevaisuudessakin ja Zubier pysyy julkisuudessa. Pitäisin merkittävänä. FinSpectre (keskustelu) 25. elokuuta 2018 kello 11.02 (EEST)
replies: text: Merkittävä. --Prospero One (keskustelu) 25. elokuuta 2018 kello 11.05 (EEST)

text: Minustakin tämä on merkittävä. Ei nuo petos ym. jutut poista tai vähennä sitä mitä Hassan Zubier teki Turussa vuonna 2017. --Linkkerpar™ 25. elokuuta 2018 kello 11.11 (EEST)

text: Aiemmin oli tunnettu vain yhdestä asiasta, joten ei ollut merkittävä, mutta nyt kun on sekä tunnettu sankari että rikollinen, niin mielestäni ylittää merkittävyyskriteerit.--MAQuire (keskustelu) 25. elokuuta 2018 kello 11.29 (EEST)
thread_title:  Merkittävyys
Keskustelu:Anna Eriksson

message: Mainintana, että tästä Wikipedian artikkelista on lyhyt maininta Suomen Kuvalehden 34/2018 Anna Erikssonia käsittelevässä jutussa. Melko outo sellainen: "Nyt kultalevyt ovat "jossain varastossa, kai" ja listamenestyksen yksityiskohdat siivottu pois Wikipediasta. Tilalla on sivuston ohjeiden vastaisesti pitkät pätkät taiteilijabiografiaa." Mitä jutun kirjoittaja Oskari Onninen tällä sivuston ohjeiden vastaisuudella tarkoittaa, sitä en kyllä tiedä. Onniselta jäänyt myös nähtävästi huomaamatta, että tietoja Erikssonin listamenestyksestä ei suinkaan ole siivottu Wikipediasta pois, ne löytyvät erillisestä artikkelista Anna Erikssonin diskografia. --Nironen (keskustelu) 25. elokuuta 2018 kello 14.35 (EEST)
replies: text: Toi eka sitaatti tarkoittaa, että sen omat konkreettiset kultalevyt on jossain tietymättömissä, varastossa kai, eli Eriksson ei tiedä missä, eikä se viittaa Wikipediaan. Listamenestyksien häviäminen on vissiin Onnisen tulkinta, luettu Wikipedian artikkelia huolimattomasti. --85.76.87.248 25. elokuuta 2018 kello 15.02 (EEST)
thread_title:  Maininta Suomen Kuvalehdessä
Keskustelu:Luettelo Keski-Suomen kansakouluista

message: Mitä kaikkea tietosisältöä artikkelien taulukoissa tulisi olla? Koodin yksinkertaistamiseksi koordinaattitaulukoita on lisätty Malline:Skk ja Malline:Skka avulla, mutta silloin tieto koulun sijaintipaikasta ei mahdu mukaan. Tein myös Malline:Skkp, jonka kanssa taulukkoon saa oman sarakkeen sijaintipaikalle. Pitäisikö sen lisäksi olla sarake koulun toimintavuosille ja vielä jotain muutakin? Vai kuuluvatko tähän vain koulun nimi, koordinaatit ja paikannimi, ja tarkempi taulukko tietoineen omaan artikkeliin tyyliin Pöytyän koulut? Jos sarakkeita tulee kovin monta, niin apumallineen koodista  alkaa olla vaikea hahmottaa, mihin väliin mikäkin tieto kuuluu laittaa. Toisaalta jos luovutaan noista apumallineista ja käytetään samanlaista koodia kuin tavallisissa taulukoissa, niin artikkelien koko kasvaa ja koulujen nimet täytyy kirjoittaa toiseen kertaan Coord-mallineen nimi-parametriin. --Raksa123 (keskustelu) 26. elokuuta 2018 kello 01.09 (EEST)
replies: text: Mallineiden ja muun yhdenmukaistamisajattelun ei pitäisi olla tiedonvälityksen esteenä. Jos samassa asiasta löytyy tietoa vaihtelevansisältöisistä luotettavista lähteistä, ja kuka tahansa maailmassa saa luetteloita ja artikkeleita muokata, minusta pitää hyväksyä että eri kuntien koulutiedot esitetään hieman erisisältöisinä tietoa hukkaamatta, kuten nyt tein Saarijärven osalta kun lähteen sattumalta löysin. – Kaikella kunnioituksella, mutta minusta kaikkein turhinta ja kyseenalaisinta tietoa entisistä kansakouluista on nyt paljon painoa ja tilaa saavat tarkat sijaintikoordinaatit. Kyseenalaisia ne ovat minusta muun muassa siksi, että monet vanhat kansakoulut ovat nykyisin yksityiskoteina ja siis kotirauhan piirissä. – Kotivalo (keskustelu) 26. elokuuta 2018 kello 07.47 (EEST)
thread_title: Taulukkojen tietosisältö

message: Mistäköhän kaikille kouluille löytäisi lähteen? Ehkä joistakin paikallishistoriakirjoista. Esimerkiksi kyllä Konneveden Leskelänkylässä (Kangasharjulla) on ollut koulu ja rakennuskin on vielä olemassa, mutta ei riitä todisteeksi se, että "minun mielestäni...". Kapulakone (keskustelu) 26. elokuuta 2023 kello 15.50 (EEST)
thread_title:  Lähteitä
Keskustelu:Falera

message: Minun käsitys on että vaikka yritykset kirjoittavat isolla, Wikipedia ei. Tietääkseni Wikipedia ei kirjoita KONE tai NOKIA, joka on myös paikkakunnan nimi kuten Laax. Kielitoimiston ohjeet sanovat varmaan tämän, ja sitä noudatetaan. Yritysten omat kirjoitustavat voivat vaihdella aikojen kuluessa, mutta Wikipedia pysyy ajasta aikaan. --Mantsku (keskustelu) 26. elokuuta 2018 kello 16.28 (EEST)
replies: text: LAAX-nimessä on kysymys monesta eri asiasta:

text: #Nokia/Kone-esimerkki on selvä. Kirjoitettaessa koko sana isolla kyse on tuotemerkistä, nimen korostamisesta tai vastaavasta isottelusta. Kotuksen ohjeessa esimerkkinä on LEGO. Tietosanakirjaan ei moinen kuulu.

text: #Korostaminen oli alun perin perusteenani urheilukeskuksen nimen kirjoittamiseen isoilla kirjaimilla ja kursiivilla. Jonkinlainen korostaminen on mielestäni selvyyden vuoksi tarpeen, jotta usean kunnan alueelle ulottuva hiihtokeskus erottuu kunnasta. Toki yksi korostuskonsti riittää. Em. Kotuksen ohje antaa mahdollisuuden käyttää myös alkuperäistä kirjoitusmuotoa: "Mahdollista on kuitenkin myös käyttää alkuperäistä kirjoitusasua ikään kuin sitaattilainana". Asiaa voi tietysti selventää tekstissäkin. Kyse on Nokian tapaisesta tilanteesta. Merkittävin ero on se, että Laax/LAAX-nimet eivät kuulu suomenkielisten yleissivistykseen toisin kuin Nokian tapauksessa.

text: #Viitteille on tarkat periaatteet niin Wikipediassa kuin suomen kielessä. Nimeke on sama kuin otsikko (Ohje). Otsikkoa ei voi korjata, jos se on kirjotettu alkuperäisessä tekstissä väärin tai sääntöjen vastaisesti.--Huhdanjo (keskustelu) 26. elokuuta 2018 kello 20.29 (EEST)
replies: text: :::En tiedä voiko yksi käyttäjä poiketa vakiintuneista tavoista siksi, että haluaa korostaa, kun päin vastoin sellaista korostusta ei pidä tehdä, että tuotemerkit korostuisivat tekstissä. Korostuminen on tietysti yritysten pyrkimys ja tavoite, ja se on syy miksi ne käyttävät isoja kirjaimia, mutta Wikipediassa ei mainosteta. Kirjoitatko yleensä maksua vastaan? --Mantsku (keskustelu) 27. elokuuta 2018 kello 09.25 (EEST)
thread_title: Laax
Keskustelu:Örö

message: Otetaas tämä talteen lähdemateriaaliksi. --Vnnen (keskustelu) 26. elokuuta 2018 kello 16.40 (EEST)

message: Wikidatassa pitäisi siirtää ominaisuus RKY saarelta artikkelille Örön linnake. Suhteessa linnakkeeseen saari on sijaintipaikka mutta ei RKY-kohde etenkään sen jälkeen kun itse linnakkeesta on luotu artikkeli.--Urjanhai (keskustelu) 25. elokuuta 2020 kello 11.08 (EEST)
thread_title: Wikidata
Keskustelu:Zvonimir Šeparović

message: Mitä tarkoittaa artikkelin lause "Samana vuonna Šeparović edusti Kroatian ykkösliigaa."? Pelasiko hän 63-vuotiaana liigassa?--MAQuire (keskustelu) 26. elokuuta 2018 kello 19.28 (EEST)
thread_title:  Kroatian ykkösliiga
Keskustelu:Davorin Rudolf

message: Artikkelin mukaan hän toimi Kroatian pääministerinä. En löydä tuolle mistään vahvistusta ja artikkelissa Kroatian pääministeri ei mainita hänen nimeään.--MAQuire (keskustelu) 26. elokuuta 2018 kello 19.34 (EEST)
thread_title:  Pääministeri
Keskustelu:Marianas Rest

message: Nopea nettihaun perusteella en löytänyt mitään järkevää yhtyeestä.--Superkissan (keskustelu) 26. elokuuta 2018 kello 20.13 (EEST)
replies: text: Ei selvästikään mikään suuren yleisön suosioon noussut tapaus, mutta on tästä kuitenkin ollut joitain juttuja metallimusiikkiin erikoistuneilla sivustoilla: Inferno, Imperiumi ja KaaosZine. Levyn julkaisijana ollut Sliptrick Records, joka näyttäisi olevan ihan oikea levy-yhtiö, ei mikään omakustannepulju . On wikimerkittävä, sanoisin. --Nironen (keskustelu) 26. elokuuta 2018 kello 20.39 (EEST)
replies: text: :Kiitos noista linkeistä niiden perusteela näytäisi olevan merkittävä--Superkissan (keskustelu) 27. elokuuta 2018 kello 19.37 (EEST)

text: Kyseessä ei tosiaan ole mikään järjettömän iso yhtye, mutta mielestäni kuitenkin riittävän merkittävä saadakseen oman artikkelin juurikin yllä mainituista syistä. --Taxett (keskustelu) 27. elokuuta 2018 kello 18.47 (EEST)
thread_title:  Merkitävyys
Keskustelu:Anton & Anton

message: Nettihaun perusteella muutama hassu lehti artikkeli mutta nekään eivät tukeneet yrityksen merkittävyyttä.--Superkissan (keskustelu) 26. elokuuta 2018 kello 22.01 (EEST)
replies: text: Säilytettävä Kymmenen vuoden ikään ehtinyt ketju, jolla on tällä hetkellä kuusi toimipistettä. Lähteitäkin löytyy: HS, HS, HS, HS, HS, Kaupan liiton verkkolehti, Talouselämä – vain joitakin poimiakseni. Hesari kutsuu Anton & Antonia "pientuottajaruoan kauppiaspioneeriksi", ja onpa suomalaisen päivittäistavarakaupan alalla pyristelevä pikku toimija muutenkin artikkelin arvoinen erikoisuus. –Mahlainen (keskustelu) 27. elokuuta 2018 kello 23.12 (EEST)
replies: text: :Kivijalkakaupan iäksi kymmenen vuotta ei ole paljon. Nettikauppoja ym. tulee ja menee. En taivu vielä säilyttämisen kannalle. --Höyhens (keskustelu) 28. elokuuta 2018 kello 18.17 (EEST)
replies: text: ::Säilytettävä. Ilmiö hipsterihelsingissä. Laajalti käsitelty mediassa. --Tappinen (keskustelu) 28. elokuuta 2018 kello 18.19 (EEST)
replies: text: :::Nuo lähteet eivät todista mitää sillä huomio johtuu siitä että se on merkittävä pieni ruokakauppa helsingissä. Lisäksi yrityksen kosepti vaihtuu kui tuuli viiri. --Superkissan (keskustelu) 28. elokuuta 2018 kello 18.56 (EEST)

text: Suppea paikallisilmiö. Sopii Hesawikiin, muttei maailmanlaajuisiin wikeihin.--MAQuire (keskustelu) 28. elokuuta 2018 kello 18.24 (EEST)
Saanut hipsteriliikeideansa ja sen jatkuvan muuttumisen ansiosta tavalliseen 2009 perustettuun helsinkiläiseen ruokakauppaan verrattuna valtavasti huomiota. Minäkin olen kuullut, vaikka ole asunut pk-seudulla viimeksi viime vuosisadalla. Kannatan säilytystä. –Kotivalo (keskustelu) 2. syyskuuta 2018 kello 20.17 (EEST)
Eikö poistokeskustelu ole tarkoitettu sellaisiin tapauksiin, joissa poistoperuste ei liity merkittävyyteen tai keskustelua ei ole mahdollista käydä kolmessa päivässä? Tämän artikkelin osalta kumpikaan ehto ei täyty, joten poistin mallineen. Jos artikkeli halutaan yhä poistaa, sen voi viedä poistoäänestykseen – tänne sitä on ihan turha jättää roikkumaan.  --Mahlainen (keskustelu) 18. syyskuuta 2018 kello 12.45 (EEST)
thread_title:  Merkittävyys
Keskustelu:Luettelo Liedon julkisista taideteoksista ja muistomerkeistä

message: * Liedon lukion julkisivuseinässä on reliefi, joka näkyy esim. lukion kotisivulla olevassa valokuvassa: . Aivan heti en löytänyt siitä tietoja. --Urjanhai (keskustelu) 27. elokuuta 2018 kello 18.21 (EEST)
replies: text: Tieto löytyi, lisätty luetteloon.
*Viitattuna olevassa lähteessä on Tarvasjoen muualle haudattujen muistomerkistä kuva tekstillä: "Minä tiedän lunastajani elävän". Kuvauskäynnillä onnistuttiin tavoittamaan eri näköinen muistomerkki tekstillä "Muualle haudattujen muistolle".--Urjanhai (keskustelu) 20. kesäkuuta 2020 kello 08.46 (EEST)
* Liedon kirkon seinustalla on esillä vanha kirkonkello. Siitä kerrotaan tässä: .--Urjanhai (keskustelu) 23. toukokuuta 2022 kello 21.33 (EEST)
thread_title: Puuttuvia

message: Kuvaamattomat ja kuvatut  --Aulis Eskola (keskustelu) 10. lokakuuta 2018 kello 22.17 (EEST)
replies: text: , heti saat päivittää, lisäsin kuvan kaikkiin luettelossa oleviin paitsi yhteen, jota en ennättänyt käynnilläni lähteä maastossa etsimään. Lisäksi Liedon lukion ulkoseinällä (lähellä Veteraanikiven sijaintipaikkaa) on listasta nyt puuttuva reliefi, joka jäi kuvaamatta ja josta en toistaiseksi löytänyt tietoja.--Urjanhai (keskustelu) 12. lokakuuta 2018 kello 21.55 (EEST)
replies: text: :Noi kartat päivittyvät automaattisesti (ainakin pienellä viiveellä). Se on nääs fiksu toi uusi karttahärpäke... --Aulis Eskola (keskustelu) 12. lokakuuta 2018 kello 22.08 (EEST)
thread_title:  Kuvaamattomat 

message: Hiihtotie löytyykin Liedosta Karttapalven haulla eli se on oikeasti osoitteistoa. --Aulis Eskola (keskustelu) 22. toukokuuta 2022 kello 13.15 (EEST)
replies: text: Katsoin  nyt ensin vain MML:n karttapaikasta, jossa nimeä ei ollut selkokartassa, mutta nimi olikin näköjään karttapaikan  osoitehaussa. Kartalla selä tienä että nimenä se oli Turun seudun opaskartassa. En enää muista, mistä katsoin alun perin, mutta näköjään parhaissakin karttalähteissä on vähän eroa.  --Urjanhai (keskustelu) 22. toukokuuta 2022 kello 19.04 (EEST)
thread_title:  Hiihtotie
Keskustelu:Delfoin Antinoos

message: Tomisti, the statue was found in 1894, not 1893. See Homolle's article in Gazette des Beaux-Arts, December 1894 : the caption says found in July 1894 (Homolle was the head of the French team that discovered the statue). See also . Why did you delete the famous photograph of the discovery ? Cheers, — Racconish 💬 27. elokuuta 2018 kello 20.28 (EEST)
replies: text: Thank you for the source links. There seems to be a wide disagreement on the year of the discovery, but surely Homolle himself knew the correct time. I guess 1893 occurs as incorrect time in many sources because the excavations begun that year, but this statue was found in 1894. I corrected the article. (I don't understand to what act ”Why did you delete the famous photograph of the discovery ?” refers to, since this article haven't ever had any other images than what it currently has. But I undid your modification because 1) you didn't provide any sources; 2) your comment "30/10/94" was incomprehensible; and 3) your modification was conflicting the existing sources referenced in the end of the sentence which you modified.) --Tomisti (keskustelu) 28. elokuuta 2018 kello 19.59 (EEST)
replies: text: :Thanks. Here is the image. Cheers, — Racconish 💬 28. elokuuta 2018 kello 23.57 (EEST)
thread_title: Discovery date
Keskustelu:Recover Laboratory

message: Lähteetön-malline poistettu liian aikaisin: ei aiheesta riippumattomia lähteitä. Teksti pitäisi korjata maanläheisemmäksi=tietosanakirjamaiseksi.--Htm (keskustelu) 28. elokuuta 2018 kello 00.08 (EEST)
thread_title:  Lähteet; korjattavaa
Keskustelu:Sakari Knuuttila

message: Pressan vaaleissa 2000 ei Ahtisaari ja Sorsa ollut ehdokkaina. Se oli 1994, Knuuttilasta en muista89.236.107.136 28. elokuuta 2018 kello 11.43 (EEST)
replies: text: Korjasin, pikainen vilkaus hesarin arkistoon varmisti että Knuuttila oli ehdolla esivaalissa 1994 (tai oikeastaan 1993). --Anr (keskustelu) 28. elokuuta 2018 kello 12.00 (EEST)

message: Taitaa olla sama henkilö tässä kuvassa? Finna Tuon voisi ehkä uploadata suomenkieliseen wikiin. Ipr1 (keskustelu) 7. joulukuuta 2023 kello 20.29 (EET)
thread_title:  Kuva
Keskustelu:Lääkkeiden riskiluokitus raskauden ja imetyksen aikana

message: Raskauskategoria-otsikko oli suora käännös englannista, eikä sille löytynyt osumia haulla. Tein tällaisen byrokraattisen käännöksen, kunnes joku löytää paremman. --Mtt.wiki (keskustelu) 28. elokuuta 2018 kello 19.30 (EEST)
thread_title: (Ensimmäinen keskustelu)
Keskustelu:Franklin D. Roosevelt

message: Tässä taitaa olla kuvanimessä jokin outo merkki kuten toisaallakin: kuvan toimivuus kummallinen. Ipr1 (keskustelu) 29. elokuuta 2018 kello 03.15 (EEST)

message: Mikä se on tuo Natsi-Saksa? Eihän sen nimistä valtiota ole koskaan ollut.
thread_title:  Natsi-Saksa
Keskustelu:Riverco

message: En ole kyseenalaistaja, vaan kuljen firman ohi lähes päivittäin koiralenkilläni. Usein olen miettinyt, että kotiin päästyä pitäisi tsekata olisiko tämä firma wikiartikkelin väärti, mutta aina se on unohtunut. No nyt tuli katsottua. Pienehkö telakka-konepaja, mutta perustettu jo 1965. Tuli 1990-luvulla tunnetuksi rakennettuaan yhtä myymättä jäänyttä roro-alusta muiden töidensä ohessa 15 vuotta, tässä Hesarin juttu aiheesta. Työllisti silloin 86 henkeä, nykyisin parikymmentä. Tekee paljon alihankintaa ja laivojen jälkivarustelua, rakentanut mm. Aussie Bar -ravintolalaivan Turun Aurasillan pielessä (vai Teatterisillan?).  Voisi olla minusta merkittävä. – Kotivalo (keskustelu) 29. elokuuta 2018 kello 17.18 (EEST)
replies: text: Jos tämmöistä lähteistettyä historiaa löytyy, voisi hyvinkin olla merkittävä. --Jmk (keskustelu) 29. elokuuta 2018 kello 17.48 (EEST)
replies: text: :Referenssilista on kohtuullisen messevä. – Kotivalo (keskustelu) 29. elokuuta 2018 kello 17.54 (EEST)

text: Vaikuttaa, että merkittävyyttä voisi hyvinkin olla. Iivarius (keskustelu) 3. syyskuuta 2018 kello 21.22 (EEST)
thread_title: Merkittävyys
Keskustelu:Ahlaisten taistelut

message: Ainakin vuonna 2017 ilmestynyt Merikarvian historia tarkentaa, että kolmesta surmatusta kaksi oli maanviljelijöitä ja yksi torpparin poika.--Urjanhai (keskustelu) 14. joulukuuta 2019 kello 17.35 (EET)
thread_title:  Kolme surmattua
Keskustelu:Kansaneläkelaitoksen juttu

message: "Kansaneläkelaitoksen juttu eli Kansaneläkelaitoksen asuntojuttu on vuonna 1961 paljastunut korruptiotapaus."
Veikko Vennamo ja Arne Öhman vaativat oikeuskansleri Olavi Honkaa tutkimaan Kansaneläkelaitoksen henkilökunnalleen rakentamien asuintalojen järjestelyjen lainmukaisuuden syksyllä 1957. Järjestelyjen kuvaus oli Kansanseläkelaitoksen eduskunnalle toimittamassa toimintakertomuksessa, joten asia ei sen kummemmin paljastunut vaan oli heti julkinen. (Helsingin Sanomat 23.10.1957 sivu 14 ja 27.10.1957 sivu 14)
"Laajamittainen rakennushanke oli kuitenkin houkutellut rakennusliikkeitä tarjoamaan päätöksentekijöille lahjuksia." 
Oikeuskanslerin selvityksessä, hovioikeuden kanneviskaalin syytteissä, hovioikeudun tuomiossa ja korkeimman oikeuden tuomiossa ei mainita lahjuksia. 
* Oikeuskanslerin selvitys Helsingin Sanomat 23.11.1958 sivut 9 ja 21
* Rikosoikeuden professori Bruno Salmialan selvitys Helsingin Sanomat 14.4.1959 sivut 7 ja 20
* Oikeuskanslerilta Hovioikeuteen Helsingin Sanomat 20.3.1960 sivut 11 ja 25
* Hovioikeuden kanneviskaalin syytekirjelmä Helsingin Sanomat 6.7.1960 sivut 5 ja 8
* Lisää syytteitä Helsingin Sanomat 17.1.1961 sivu 12
* Ja lisää Helsingin Sanomat 9.4.1961 sivu 17
* Hovioikeuden tuomio, josta seurasi mm. Sukselaisen hallituksen ero. Helsingin Sanomat 29.6.1961 sivu 7
Syytteiden valtava määrä johtuu siitä, että tavattoman moni henkilö oli vuosina 1949-1957 johtoelimissä esittelemässä ja päättämässä näistä asuintaloasioista.
Korkein oikeus katsoi kesäkuussa 1962, että kun "eräät valtionjohtoiset yhtiöt, julkiset laitokset ja valtiokin olivat myöntämällä edullisia lainoja avustaneet palveluksessaan olevia asuntojen hankkimisessa ja että kun ... tarkastajat ... olivat toukokuussa 1956 ilmoittaneet mielipiteenään, että koulutetun työvoiman pysyttämiseksi eläkelaitoksen palveluksessa asuntoedun järjestäminen henkilökunnalle oli tärkeätä, [Sukselainen, Hiltunen, Sumu ja Kuuskoski muun muassa] ovat saattaneet olla siinä käsityksessä, että heillä on oikeus menetellä kerrotun tavoin, mutta heidän ... olisi pitänyt käsittää, ettei heillä ollut oikeutta antaa selostettuja etuja eläkelaitoksen kustannuksella ..." Helsingin Sanomat 21.6.1962 sivu 16
Vaikka Vennamon 1959 perustaman SMP:n lehti vaati "Rosvot kiinni!" ja esitti kaikenlaisia vihjailuja, niin ei ainakaan tässä jutussa ole keskeisesti kysymys korruptiosta eikä varsinkaan lahjuksista.
 –Kommentin jätti 88.113.55.57 (keskustelu) 30. elokuuta 2018 kello 13.37–13.42 (EEST)
thread_title:  Artikkeli on tällä hetkellä (2018-08-30) virheellinen
Keskustelu:Pedofilian vastainen aktivismi

message: En kannata yhdistämistä. Muutenkin kyseinen malline tulisi ehkä lätkäistä vasta, mikäli jonkinlaista keskustelua edes käydään. --Pe-ga-sos (keskustelu) 1. syyskuuta 2018 kello 10.57 (EEST)

message: Eikö tämä artikkeli pitäisi poistaa, koska se jo käsitteellisesti samaistaa pedofilian ja lasten hyväksikäytön, jotka ovat kuitenkin eri asioita (artikkelissa pedofilia on lähteistetty tieto, että noin puolet lasten hyväksikäyttötapauksista ei ole pedofiilien tekemiä)? --80.221.189.184 7. tammikuuta 2024 kello 18.55 (EET)
thread_title: Poistoon?
Keskustelu mallineesta:MessierX

message: Mallineen tuottamassa taulukossa on rivi "suhteellinen kirkkaus". Tarkoittaako tämä nyt oikeasti visuaalista eli näennäistä kirkkautta? Käytetäänkö tästä yleisesti nimeä "suhteellinen kirkkaus"? --Jmk (keskustelu) 1. syyskuuta 2018 kello 15.30 (EEST)
thread_title: Suhteellinen kirkkaus
Keskustelu:Kinnerpahka

message: En löytänyt haukkoneella mitään järkevää sisältöä. Lisäksi tekstistä puutuu lähteet kokonaan mitä tämä aihe vaatii.--Superkissan (keskustelu) 1. syyskuuta 2018 kello 23.08 (EEST)
replies: text: En tunne aihetta, mutta jos jonkun hyllyssä sattuisi olemaan eläinlääkärikirjaa, niin mitä se mahtaisi sanoa?--Urjanhai (keskustelu) 4. syyskuuta 2018 kello 13.34 (EEST)
replies: text: :Koitin hakea useammalla sanakirjajalla ilman osumia, muunmuassa Mot, Sunadanink ja google kääntäjällä.--Superkissan (keskustelu) 4. syyskuuta 2018 kello 18.01 (EEST)
replies: text: :::Niin no Pitke tuntenee asian, jos on kuulolla. En minä ymmärrä tästä mitään. --Höyhens (keskustelu) 7. syyskuuta 2018 kello 03.29 (EEST)

text: : "Kinnerpahka" on puhekielinen nimitys kinnernivelen paikallisesta turpoamisesta.  Voi viitata kinnerhiertymään (vastaa kuvausta vajavaisen kuivituksen aiheuttamasta rasituksesta; FABAn ilmoituskoodi 780) tai kintereen limapussin tulehdukseen tai ihonalaiseen nestekertymään. Kinnerpatti taas on krooninen epämuodostuma. Siirrän aloituksen lääketieteelliselle nimelleen. --Pitke (keskustelu) 7. syyskuuta 2018 kello 19.46 (EEST)
replies: text: :: Suoemkielinen nimi on on väärä koska Euroopan unioni sanasto käytää termiä: kinnerpahka. Termin viiteenä heilä on toiminut. Maatalouden sanakirja.Otava.1958. --Superkissan (keskustelu) 7. syyskuuta 2018 kello 21.57 (EEST)
replies: text: ::: Kinnerhiertymä tosin on aivan eri asia kuin kinnerpahka, jonka IATEn sanasto määrittää synonyymiksi englannin capped hock (joka ei ole rakkomainen hiertymävamma vaan vakava rakennevirhe) ja latinan bursitis subcutanea calcanea. Kyse on siis bursiitista eli nivelen limapussin tulehduksesta. Pyydän ylläpitoa siirtämään tämän keskustelun takaisin entiselle nimelleen koska loppujen lopuksi kinnerpahkastahan tässä keskustellaan... Hupsis :I --Pitke (keskustelu) 7. syyskuuta 2018 kello 22.10 (EEST)
replies: text: ::::  Kieli linkki pitäisi myös ohjta uudeleen.--Superkissan (keskustelu) 7. syyskuuta 2018 kello 22.17 (EEST)
thread_title:  Merkittävyys